Avesta
        
         (by i Sverige)
Store norske leksikon,Geografi,Verdens geografi,Europa,Sveriges geografi
Avesta er en by i Dalarna i Sverige, ved Storforsen i Dalälven. Byen har 16 300 innbyggere (2020). Avesta er et betydelig jernbaneknutepunkt og et tradisjonsrikt industristed med byprivilegier fra 1641. I gamlebyen finnes mye velbevart tømmerbebyggelse.
Avesta kommune har et areal på 616 kvadratkilometer og 22 900 innbyggere (2022). Avesta er en skogskommune med lange industritradisjoner, men i senere tid har kommunen blitt rammet hardt av arbeidsplassnedleggelser. Den største industribedriften er Outokumpu (tidligere Avesta Järnverk) sitt anlegg for framstilling av rustfritt stål. Les mer i Store norske leksikon Sverige Dalarna Eksterne lenker Avesta kommune Visit Dalarna – offisiell besøksguide